Napabaro a napirmaan ti Memorandum of Understanding iti “I’m IN LUV” marketing and promotions partnership iti nagbaetan ti gobierno probinsial ti ilocos norte ken iti probinsia ti La Union.
Indaulwan da Governor Matthew Marcos Manotoc ti gobierno probinsial ti Ilocos Norte ken Governor Raphaelle Veronica Ortega-David iti probinsia ti La Union iti pannakapirma ti nasao a katulagan nga inimatangan da Provincial Tourism Officers Mr. Aian B. Raquel ti Ilocos Norte ken ni Mr. Arthur S. Cortez iti La Union.
Immunan a napagnunumuan itay napan a tawen iti nagbaetan da Gob. Marcos Manotoc ken Gov. Francisco Emmanuel Ortega III, nga immunan a nangirubuat iti I’m IN LUv” nga addaan ti gagem tapno maitandudu iti local tourism industry, produkto ken dadduma pay a mabalin a padur-asen iti nagbaetan dagiti dua a probinsia iti babaen ti “new normal.”
Maragsakan ti gobernador kagiddan iti panangipasingkedna nga adu dagiti napipintas a maidiaya kadagiti umay a bisita ditoy Ilocos Norte iti man benneg ti turismo, serbisio ken taraon.
Kabayatan na, mangnamnama met ni Gov. Ortega-David nga agbalin a nabunga iti panagkammayet ti Ilocos Norte ken la union kalpasan a narugianen iti panagbinnadang da a mangitandudu kadagiti pamastrekan ken pagsayaatan dagiti dua a probinsia.
Maibilang pay ditoy iti pangisayangkat kadagiti travel ken trade shows, familiarization tours pakairamanan dagiti travel agencies tapno ad adda pay a mapadur as ti turismo iti Rehiyun Uno. (Cita Macalipis)
(Source: Provincial Government of Ilocos Norte)
ilo_Latn ilo_Latn ilo_Latn ilo_Latn ilo_Latn ilo_Latn eng_Latn